pythainlp/thai-wiki-dataset-v3 huggingface dataset:
วังลาลครห์

วังลาลครห์ (Lalgarh Palace; लालगढ़ महल) เป็นวังและโรงแรมอนุรักษ์ในพิกาเนร์ รัฐราชสถาน สร้างสำหรับมหาราชาคงคา สิงห์ แห่งรัฐมหาราชาพิกาเนร์ ตั้งแต่ ค.ศ. 1902 ถึง ค.ศ. 1926 ส่วนหนึ่งของวังซึ่งคือวังลักษมีนิวาส (Laxmi Niwas Palace) นั้นในปัจจุบันได้เปิดให้เช่า ซึ่งกำลังเปิดบริการเป็นโรงแรมอนุรักษ์ (heritage hotel) อยู่
==ประวัติศาสตร์==
วังลาลครห์เริ่มสร้างขึ้นใน ค.ศ. 1902 และเสร็จใน ค.ศ. 1926 ตามสถาปัตยกรรมอินโดซาราเซน สร้างโดยรัฐบาลบริเตนที่ปกครองอินเดียอยู่ ถวายแก่มหาราชาคงคา สิงห์ (Ganga Singh; ค.ศ. 1881–1942) ชื่อลาลครห์ ตามพระนามของมหาราชาลาลล์ สิงห์ (Lall Singh) พระบิดา
มหาราชาคงคา สิงห์ ทรงเป็นที่เลื่องลือถึงการศิขาร (shikaars) หรือการล่าสัตว์ในพื้นที่ล่าสัตว์ที่คชเนร์ (Gajner) วังนี้เคยเป็นที่รับรองฌอร์ฌ เกลม็องโซ ใน ค.ศ. 1920 เช่นเดียวกันกับ Queen Mary, พระเจ้าจอร์จที่ 5, Lord Harding และ Lord Irwin
==อ้างอิง==
ลาลครห์
โรงแรมในประเทศอินเดีย
วังมรสุม

วังมรสุม (Monsoon Palace) หรือวังสัชชันคฤห์ (Sajjan Garh Palace) เป็นที่อยู่อาศัยที่ตั้งอยู่บนยอดเขาในอุทัยปุระ ราชสถาน ประเทศอินเดีย ชื่อสัชชันคฤห์นั้นมาจากมหาราณาสัชชัน สิงห์ (Sajjan Singh; 1874–1884) แห่งราชวงศ์เมวาร์ ผู้ซึ่งสร้างวังนี้ขึ้นในปี 1884 โดยสร้างขึ้นเพื่อดูเมฆมรสุมเป็นหลักจึงเป็นที่มาของชื่อวังมรสุม หรือวังมานสูน (मानसून) ซึ่งแปลว่ามรสุมในภาษาฮินดี ในปัจจุบันวังนี้เป็นสมบัติของรัฐบาลรัฐราชสถานหลังจากเดิมเป็นของราชสกุลเมวาร์ หลังจากนั้นรัฐบาลได้เปิดสถานที่นี้เป็นสถานที่สาธารณะ ผู้คนนิยมขึ้นไปเพื่อชมพระอาทิตย์ตกดิน
มหาราณาสัชชัน สิงห์ ผู้สร้างวังดั้งเดิมแล้วมีแผนจะสร้างเป็นศูนย์ดาราศาสตร์สูงห้าชั้น แต่ก็ถูกล้มเลิกไปหลังการเสียชีวิตของมหาราณาสัชชัน สิงห์ ต่อมาจึงได้กลายเป็นวังมรสุมและสถานที่ล่าสัตว์
วังนี้เคยปรากฏในภาพยนตร์เจมส์ บอนด์ เมื่อปี 1983 เรื่อง Octopussy โดยในภาพยนตร์เป็นที่พักของ   Kamal Khanเจ้าชายอัฟกันผู้ถูกขับไล่
==อ้างอิง==
มรสุม
สิ่งก่อสร้างในอุทัยปุระ
ศรวัณเพลโคละ

ศรวัณเพลโคละ  เป็นเมืองที่ตั้งอยู่ใกล้กับเมือง จันนรายนปัฏนา (Channarayapatna) ในอำเภอหัสสัน รัฐกรณาฏกะ ห่างไป 144&nbsp;กิโลเมตรจากเบงคลูรู ที่นี่เป็นที่ตั้งของรูปปั้นโคมเตศวร หนึ่งในตีรถะ (สถานที่แสวงบุญที่สำคัญ) ในศาสนาเชน เชื่อกันว่า พระเจ้าจันทรคุปต์ เมารยะเสด็จสวรรคตที่นี่เมื่อ 298 ปีก่อนคริสต์กาลหลังพระองค์ออกผนวชเป็นสาธุเชน
==ที่ตั้ง==
ศรวัณเพลโคละตั้งอยู่ห่างไป 11&nbsp;กิโลเมตรทางตะวันออกเฉียงใต้จาก จันนรายนปัฏนา (Channarayapatna) ในอำเภอหัสสัน รัฐกรณาฏกะ ห่างไปจากเมืองหัสสัน ศูนย์กลางอำเภอไป 51&nbsp;กิโลเมตรทางตะวันออกเฉียงใต้ และห่างจากเมืองหลวงรัฐกรณาฏกะ เบงคลูรูไป 144&nbsp;กิโลเมตร
ทั้งเขาจันทรคีรี และวินธยคีรี ซึ่งเป็นถานที่สำคัญในศาสนาเชนก็ตั้งอยู่ในบริเวณนี้
==อ้างอิง==
ไชนมนเทียรในประเทศอินเดีย
เมืองในรัฐกรณาฏกะ
เมืองศักดิ์สิทธิ์
ทีลวาฑามนเทียร

ทีลวาฑามนเทียร (Dilwara Temples หรือ Delvada Temples) เป็นหมู่ศาสนสถานที่ตั้งอยู่ราว 2.5 กิโลเมตรจากเขาอาบู ในรัฐราชสถาน หมู่ไชนมนเทียร (ศาสนสถานในศาสนาเชน) เหล่านี้สร้างขึ้นโดยวิมล ชาห์ (Vimal Shah) ออกแบบโดย วัสตุปาล (Vastupala) รัฐมนตรีศาสนาเชนแห่งโธลกา (Dholka) สร้างขึ้นในศตวรรษที่ 11 ถึง 16 และมีชื่อเสียงด้วยงานหินอ่อนและงานแกะะสลักหินอ่อนอันประณีต ที่นี่เป็นสถานที่แสวงบุญสำคัญหนึ่งของศาสนาเชน และได้รับการเชิดชูว่าเป็นไชนมนเทียรที่ออกแบบมาได้สวยงามที่สุด หมู่มนเทียรนั้นมีทางเข้าที่หรูหรา ส่วนตัวอาคารนั้นสร้างขึ้นอย่างเรียบง่าย อันสะท้อนถึงคุณค่าของศาสนาเชนในความซื่อสัตย์และความประหยัด รายละเอียดของการแกะสลักตกแต่งไชนมนเทียรเหล่านี้มีความตระการตามา เชื่อกันว่าช่างแกะสลักที่นี่ได้รับค่าว่าจ้างเป็นทองเท่ากับน้ำหนักของผงหินอ่อนที่เขาแกะสลัก
== มนเทียรทั้งห้า==
หมู่มนเทียรนี้ตั้งอยู่ท่ามกลางเขาที่ปกคลุมไปด้วยป่าไม้ รวมแล้วมีทั้งหมดห้ามนเทียร แต่ละแห่งมีเอกลักษณ์ทางสถาปัตยกรรมของตน ทั้งห้ามนเทียรตั้งอยู่รวมกันภายในกำแพงสูงหนึ่งเดียว ชื่อทีลวาฑทนั้นตั้งตามหมู่บ้านเล็ก ๆ ที่หมู่มนเทียรนี้ตั้งอยู่ มนเทียรทั้งห้าแห่งนั้นประกอบด้วย:
วิมลวสาหี (Vimal Vasahi) สร้างบูชาตีรถังกรองค์แรก พระศรีฤษภนาถ
ลุนาวสาหี (Luna Vasahi) สร้างบูชาตีรถังกรองค์ที่ 22 พระศรีเนมินาถ
ปิตตัลหาร์ (Pittalhar) สร้างบูชาตีรถังกรองค์แรก พระศรีฤษภนาถ
ปรศวนาถ (Parshvanath) สร้างบูชาตีรถังกรองค์ที่ 23 พระศรีปรศวนาถ
มหาวีระสวามี (Mahavir Swami) สร้างบูชาตีรถังกรองค์สุดท้าย พระศรีมหาวีระ
==อ้างอิง==
=== บรรณานุกรม ===
สิ่งก่อสร้างในรัฐราชสถาน
ไชนมนเทียรในประเทศอินเดีย
นักวิทยาการระบาด

redirect วิทยาการระบาด
Tent

redirect เต็นท์
มหาวิทยาลัยแคลิฟอร์เนียซานฟรานซิสโก

redirect มหาวิทยาลัยแคลิฟอร์เนีย
Pyramid

redirect พีระมิด
สืบทอดทางพันธุกรรมแบบเด่น

redirect ความเด่น (พันธุศาสตร์)
การสืบทอดทางพันธุกรรมแบบเด่น

redirect ความเด่น (พันธุศาสตร์)
Cicero

redirect กิแกโร
บิเซนทีน

redirect จักรวรรดิไบแซนไทน์
บิเซนไทน

redirect จักรวรรดิไบแซนไทน์
บิเซนไทน์

redirect จักรวรรดิไบแซนไทน์
ไบเซนทีน

redirect จักรวรรดิไบแซนไทน์
ไบเซนไทน

redirect จักรวรรดิไบแซนไทน์
ไบเซนไทน์

redirect จักรวรรดิไบแซนไทน์
Hamlet

redirect แฮมเลต
การขาดเลือด

redirect การขาดเลือดเฉพาะที่
อาการคล้ายโรคพาร์คินสัน

redirect พาร์คินโซนิซึม
ไบแซนไทน์

redirect จักรวรรดิไบแซนไทน์
คณะกรรมการโอลิมปิกบาห์เรน

คณะกรรมการโอลิมปิกบาห์เรน (اللجنة الأولمبية البحرينية, รหัสประเทศ: BRN) เป็นคณะกรรมการโอลิมปิกแห่งชาติของประเทศบาห์เรน ก่อตั้งขึ้นในปี ค.ศ. 1978 และเป็นสมาชิกของคณะกรรมการโอลิมปิกสากลและสภาโอลิมปิกแห่งเอเชีย ในปี ค.ศ. 1984 ได้มีการส่งคณะนักกีฬาเข้าร่วมการแข่งขันกีฬาโอลิมปิกฤดูร้อนที่ลอสแอนเจลิส สหรัฐ เนื่องจากประเทศบาห์เรนเป็นประเทศมุสลิมจึงไม่มีนักกีฬาหญิงถูกส่งเข้าร่วมการแข่งขัน แต่ในโอลิมปิกลอนดอน 2012 คณะกรรมการโอลิมปิกบาห์เรนได้ส่งนักกีฬาหญิงเข้าร่วมแข่งขันเป็นครั้งแรกและได้รับรางวัลเหรียญทองแดงจากการแข่งขัน
ปัจจุบันคณะกรรมการโอลิมปิกบาห์เรนมีสำนักงานใหญ่ตั้งอยู่ที่มานามา ประเทศบาห์เรน โดยมีประธานคือ เจ้าชายเชค คอลิด บิน ฮะมัด อัล เคาะลีฟะฮ์
== อ้างอิง ==
== แหล่งข้อมูลอื่น ==
Official website 
องค์การที่ก่อตั้งในปี พ.ศ. 2521
บาห์เรน
นกเขาไฟ

นกเขาไฟ  เป็นนกเขาขนาดเล็กซึ่งเป็นนกประจำถิ่นในเขตร้อนของเอเชีย นกตัวผู้มีหัวสีเทาน้ำเงิน ปีกและลำตัวสีน้ำตาลแดง และมีแถบสีดำที่ต้นคอ นกตัวเมียมีลักษณะคล้ายกัน แต่มีขนสีอ่อนกว่ามาก นกเขาไฟ เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พ.ศ.2546
เขาไฟ
เขาไฟ
ออราดูร์-ซูร์-กลาน

ออราดูร์-ซูร์-กลาน (Oradour-sur-Glane; Orador de Glana) เป็นเทศบาลในจังหวัดโอต-เวียน แคว้นนูแวลากีแตน ในภาคตะวันตกตอนกลางของประเทศฝรั่งเศส โดยมีหมู่บ้านที่มีชื่อเดียวกันกับเทศบาล
==ประวัติ==
หมู่บ้านออราดูร์-ซูร์-กลานเดิมถูกทำลายในวันที่ 10 มิถุนายน ค.ศ. 1944 เมื่อผู้อยู่อาศัย 642 คน (รวมทั้งผู้หญิงและเด็ก) ถูกสังหารหมู่โดยกองทหารของกองพลยานเกราะที่ 2 แห่งเอ็สเอ็ส "ดัสไรช์" ซึ่งเป็นหน่วยทหารวัฟเฟิน-เอ็สเอ็สของนาซีเยอรมัน หลังสงครามสิ้นสุดลง ได้มีการสร้างหมู่บ้านใหม่ขึ้นใกล้ ๆ กัน แต่ตัวหมู่บ้านเดิมถูกรักษาเป็นอนุสรณ์สถานถาวรตามคำสั่งของชาร์ล เดอ โกล ประธานาธิบดีฝรั่งเศส โดยมีพิพิธภัณฑ์ศูนย์ที่ระลึกออราดูร์ตั้งอยู่ข้าง ๆ พื้นที่ทางประวัติศาสตร์
==ภูมิศาสตร์==
ชายแดนเทศบาลอยู่ติดกับฌาแวร์ดา (Javerdat), ซีเยอ (Cieux), แปรีลัก (Peyrilhac), แวรัก (Veyrac), แซ็ง-วิกตูร์เนียง (Saint-Victurnien) และแซ็ง-บริส-ซูร์-เวียน (Saint-Brice-sur-Vienne)
==ประชากร==
==ภาพ==
ไฟล์:Oradour-sur-Glane map-fr.svg|แผนที่ของหมู่บ้านใหม่และเก่า
ไฟล์:Car in Oradour-sur-Glane4.jpg|หมู่บ้านที่ถูกทิ้งร้าง
ไฟล์:Village martyr d'Oradour-sur-Glane 10.jpg|
==ดูเพิ่ม==
อัลกุนัยฏิเราะฮ์ เมืองในประเทศซีเรียที่ถูกกองทัพอิสราเอลทำลาย ปัจจุบันเป็นพิพิธภัณฑ์เปิด
ลิดิตแซ หมู่บ้านในประเทศเช็กเกียที่ถูกกองทัพนาซีทำลายใน ค.ศ. 1942
==อ้างอิง==
==สารานุกรม==
Farmer, Sarah. Martyred Village: Commemorating the 1944 Massacre at Oradour-sur-Glane. University of California Press, 2000.
Fouché, Jean-Jacques. Massacre At Oradour: France, 1944; Coming To Grips With Terror, Northern Illinois University Press, 2004.
INSEE
Penaud, Guy. La "Das Reich" 2e SS Panzer Division (Parcours de la division en France, 560 pp), Éditions de La Lauze/Périgueux. 
==แหล่งข้อมูลอื่น==
เทศบาลในจังหวัดโอต-เวียน
การสังหารหมู่ออราดูร์-ซูร์-กลาน
เมืองที่ถูกทำลาย
Ground glass opacity

redirect รอยทึบแบบกระจกฝ้า
GGO

redirect รอยทึบแบบกระจกฝ้า
เจียง จู่ผิง

เจียง จู่ผิง (; เกิด 30 มกราคม 2521) นักแสดงและพิธีกรหญิงชาวไต้หวัน เป็นที่รู้จักจากผลงานการแสดงหลายเรื่อง ระหว่างปี พ.ศ. 2548 ถึง 2553 เธอได้รับความนิยมทั้งใน ไต้หวัน และประเทศที่พูด ภาษาจีนฮกเกี้ยน จนได้รับฉายาว่า "ราชินีละครฮกเกี้ยน"
ตั้งแต่ปี พ.ศ. 2554 เธอได้ไปแสดงละครที่พูด ภาษาจีนแมนดาริน ที่ จีนแผ่นดินใหญ่ ทำให้ได้ฐานแฟนคลับที่เพิ่มมากขึ้น
== อ้างอิง ==
== แหล่งข้อมูล ==
นักแสดงหญิงชาวไต้หวัน
เบ็น แกร์ริสสัน

เบ็น แกร์ริสสัน (Ben Garrison) เป็นนักเขียนการ์ตูนการเมืองชาวอเมริกัน โดยเรียกตนเองเป็นอิสรภาพนิยม (libertarian) การ์ตูนของเขามีเนื้อหาที่สนับสนุนออลต์ไรต์ บางครั้งมีการตัดต่อโดยพวกก่อกวนในโลกออนไลน์ให้มีเนื้อหาที่ต่อต้านยิว เขาผลิตการ์ตูนที่มีเนื้อหาที่กีดกันทางเพศ, เหยียดผิว, ต่อต้านมุสลิม, ต่อต้านยิว, ต่อต้านวัคซีน, ปฏิเสธการเปลี่ยนแปลงสภาพภูมิอากาศ และทฤษฎีสมคบคิด การ์ตูนของเขามักยกย่องบุคคลฝ่ายอนุรักษนิยมและนักการเมืองชาตินิยม เช่น ประธานาธิบดีดอนัลด์ ทรัมป์
จากรายงานปีค.ศ. 2015 ของเบรตบาร์ตนิวส์ เขากล่าวว่า เขาไม่ได้สนับสนุนผู้เข้าชิงประธานาธิบดีคนใดในการเลือกตั้ง พ.ศ. 2559 แต่ได้ยกย่องทรัมป์ที่ "ทำให้พรรคริพับลิกันที่ควบคุมพวกอนุรักษ์นิยมใหม่สั่นคลอน" เขาอาศัยอยู่ที่เลคไซด์, รัฐมอนแทนา
== ดูเพิ่ม ==
รายชื่อนักเขียนการ์ตูนบรรณาธิการ
==อ้างอิง==
==แหล่งข้อมูลอื่น==
การต่อต้านยิวในสหรัฐ
นักเคลื่อนไหวที่ต่อต้านวัคซีน
นักเขียนการ์ตูนบรรณาธิการชาวอเมริกัน
ไม่มีปีเกิด (บุคคลที่ยังมีชีวิตอยู่)
บุคคลที่ยังมีชีวิตอยู่
นักอิสรภาพนิยมชาวอเมริกัน
นักทฤษฎีสมคบคิดชาวอเมริกัน
นักวิจารณ์อิสลามชาวอเมริกัน
ศิษย์จากมหาวิทยาลัยรัฐแอนเจโล
ศิลปินจากรัฐมอนแทนา
อาการกลัวอิสลามในสหรัฐ
นักวิจารณ์คตินิยมสิทธิสตรีชาย
บุคคลจากแฟลตเฮดเคาน์ตี, รัฐมอนแทนา
บุคคลจากซานแอนเจโล, รัฐเท็กซัส
อินเทอร์เน็ตมีมทางการเมือง
ชาวอเมริกันที่ต่อต้านลัทธิคอมมิวนิสต์
ชาวอเมริกันที่ต่อต้านลัทธิสังคมนิยม
นักวิจารณ์อนุรักษ์นิยมใหม่
การเมืองฝ่ายขวาจัดในสหรัฐ
หลวงอรรถพรพิศาล (อัมพร สูตะบุตร)

หลวงอรรถพรพิศาล (อัมพร สูตะบุตร) (พ.ศ. 2447 - พ.ศ. 2520) เป็นอดีตรัฐมนตรีที่ไม่ประจำกระทรวง อดีตรัฐมนตรีช่วยว่าการกระทรวงยุติธรรม และอดีตรัฐมนตรีช่วยว่าการกระทรวงอุตสาหกรรม ในรัฐบาลของจอมพลแปลก พิบูลสงคราม และจอมพลถนอม กิตติขจร อดีตสมาชิกสภาผู้แทนราษฎรจังหวัดตราด
== ประวัติ ==
หลวงอรรถพรพิศาล หรือ อัมพร สูตะบุตร เป็นนักการเมืองในจังหวัดตราด เคยได้รับเลือกตั้งเป็นสมาชิกสภาผู้แทนราษฎรครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 ต่อมาเมื่อมีการรัฐประหารในประเทศไทย พ.ศ. 2490 ได้มีการรวมตัวจัดตั้งพรรคประชาชนขึ้น หลวงอรรถพรพิศาล จึงได้เข้าร่วมกับพรรคในครั้งนั้นด้วย และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 ต่อมาได้รับแต่งตั้งเป็นรัฐมนตรี ในรัฐบาลของจอมพล ป.พิบูลสงคราม ในปี พ.ศ. 2492 และเป็นรัฐมนตรีช่วยว่าการกระทรวงอุตสาหกรรม ในปีถัดมา และในปี พ.ศ. 2494 จึงปรับย้ายไปเป็นรัฐมนตรีช่วยว่าการกระทรวงยุติธรรม และสิ้นสุดวาระการดำรงตำแหน่ง ในเดือนพฤศจิกายน พ.ศ. 2494 เนื่องจากคณะบริหารประเทศชั่วคราวนำโดย จอมพล ป. พิบูลสงคราม ได้ยึดอำนาจการปกครอง
หลวงอรรถพรพิศาล ได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 และในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ในนามพรรคเสรีมนังคศิลา ของจอมพล ป.พิบูลสงคราม หลังจากนั้นจอมพลสฤษดิ์ ธนะรัชต์ เข้ายึดอำนาจการปกครองประเทศ เมื่อวันที่ 16 กันยายน พ.ศ. 2500 และจัดให้มีการเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 หลวงอรรคพรพิศาล ได้รับเลือกตั้งในนามพรรคสหภูมิ ของสุกิจ นิมมานเหมินท์ ซึ่งต่อมาได้ยุบรวมกับพรรคเสรีมนังคศิลา เป็นพรรคชาติสังคม ของจอมพลสฤษดิ์ ธนะรัชต์ และจัดตั้งรัฐบาลนำโดยจอมพลถนอม กิตติขจร
หลวงอรรถพรพิศาล ได้รับแต่งตั้งเป็นรัฐมนตรีช่วยว่าการกระทรวงยุติธรรม ในการปรับคณะรัฐมนตรีเมื่อเดือนสิงหาคม พ.ศ. 2501
== เครื่องราชอิสริยาภรณ์ ==
== อ้างอิง ==
อรรถพรพิศาล
นักการเมืองไทย
รัฐมนตรีไทยที่ไม่ได้ประจำกระทรวง
สมาชิกสภาผู้แทนราษฎรจังหวัดตราด
พรรคประชาชน (พ.ศ. 2490)
พรรคเสรีมนังคศิลา
พรรคสหภูมิ
พรรคชาติสังคม
ผู้ได้รับเครื่องราชอิสริยาภรณ์ ป.ม.
ฌอร์ฌึ การ์ลุช ฟงเซกา

ฌอร์ฌึ การ์ลุช ดึ อัลไมดา ฟงเซกา (Jorge Carlos de Almeida Fonseca) เป็นนักการเมือง ทนายความ และอาจารย์มหาวิทยาลัยชาวกาบูเวร์ดี เขาเป็นประธานาธิบดีกาบูเวร์ดีมาตั้งแต่ปี ค.ศ. 2011
==อ้างอิง==
บุคคลที่เกิดในปี พ.ศ. 2493
บุคคลที่ยังมีชีวิตอยู่
ประธานาธิบดีกาบูเวร์ดี
นิวรี

นิวรี (Newry, ; จากAn Iúraigh) เป็นนครแห่งหนึ่ง ในไอร์แลนด์เหนือ มีพื้นที่ตั้งอยู่ในเทศมณฑลอาร์มาและเทศมณฑลดาวน์โดยมีแม่น้ำนิวรีหรือแม่น้ำแคลนไรย์คั่นกลาง นครแห่งนี้อยู่ห่างจากเบลฟาสต์  และห่างจากดับลิน  จากการสำมะโนครัวในปี 2011 พบว่านิวรีมีประชากร 26,967 คน
นิวรีถูกก่อตั้งใน ค.ศ. 1144 ซึ่งเป็นช่วงเวลาเดียวกันกับที่ก่อตั้งคณะซิสเตอร์เชียน ทำให้นิวรีเป็นหนึ่งในเมืองที่เก่าแก่ที่สุดของไอร์แลนด์ นิวรีเป็นที่ตั้งของ "แก็ปออฟเดอะนอร์ท" ซึ่งอยู่ห่างจากพรมแดนประเทศไอร์แลนด์ไปประมาณ 5 ไมล์ (8 กิโมเลมตร) นครแห่งนี้เติบโตขึ้นด้วยการเป็นเมืองการค้าและเมืองทหารรักษาการณ์ จนกระทั่งในปี 1742 ได้ยกระดับเป็นเมืองท่า ซึ่งนครสามารถเชื่อมต่อกับทะเลสาบล็อกเนได้ด้วยการขุดคลอง ต่อมาใน ค.ศ. 2002 เนื่องในวโรกาสฉลองสิริราชสมบัติครบ 50 ปีของสมเด็จพระราชินีนาถเอลิซาเบธที่ 2 นิวรีได้รับการแต่งตั้งให้เป็นนครของสหราชอาณาจักรพร้อมกับลิสเบิร์น
== อ้างอิง ==
== แหล่งข้อมูลอื่น ==
Newry City.com
Destination Newry and Mourne
Newry.ie – All things Newry with Events, Photograph Archive from the 80's and latest News
เมืองในไอร์แลนด์เหนือ
นครในสหราชอาณาจักร
โรงพยาบาลชลบุรี

โรงพยาบาลชลบุรี (Chonburi Hospital) เป็นโรงพยาบาลศูนย์สังกัดสำนักงานปลัดกระทรวงสาธารณสุข ในอำเภอเมืองชลบุรี จังหวัดชลบุรี ก่อตั้งในปี พ.ศ. 2462 ซึ่งตรงกับรัชสมัยพระบาทสมเด็จพระมงกุฎเกล้าเจ้าอยู่หัว ตามความประสงค์ของอำมาตย์เอก พระยาสัจจาภิรมย์ อุดมราชภักดี ผู้ว่าราชการจังหวัดชลบุรี และนายแพทย์ ขุนอินทวราคม สาธารณสุขจังหวัดชลบุรีในขณะนั้น เป็นโรงพยาบาลสังกัดสำนักงานปลัดกระทรวงสาธารณสุขแห่งแรก และแห่งเดียวที่ได้รับการรับรองมาตรฐานโรงพยาบาลและบริการสุขภาพขั้นก้าวหน้า (Advanced Healthcare Accreditation; AHA) จากสถาบันรับรองคุณภาพสถานพยาบาล (องค์การมหาชน) นอกจากนี้ยังได้รับรองจากแพทยสภาให้เป็นสถาบันฝึกอบรมแพทย์ฝึกหัด และศูนย์แพทยศาสตรศึกษาชั้นคลินิก สำนักงานบริหารโครงการร่วมผลิตแพทย์เพิ่มเพื่อชาวชนบท ซึ่งเป็นสถาบันร่วมผลิตแพทย์แห่งคณะแพทยศาสตร์ จุฬาลงกรณ์มหาวิทยาลัย
==การรับรองมาตรฐาน==
โรงพยาบาลชลบุรี เป็นโรงพยาบาลที่ได้รับมาตรฐานการรับรองคุณภาพสถาบันฝึกอบรม Postgraduate Medical Education จากสหพันธ์แพทยศาสตรศึกษาโลก, มาตรฐาน Joint Commission International (JCI) จากคณะกรรมการร่วมรับรองมาตรฐานสถานพยาบาล, และมาตรฐานโรงพยาบาลและบริการสุขภาพขั้นก้าวหน้า (Advanced Healthcare Accreditation; AHA) จากสถาบันรับรองคุณภาพสถานพยาบาล (องค์การมหาชน) ซึ่งเป็นโรงพยาบาลสังกัดสำนักงานปลัดกระทรวงสาธารณสุขแห่งเดียวใน 7 โรงพยาบาลที่ได้รับมาตรฐาน AHA คือ โรงพยาบาลศิริราช คณะแพทยศาสตร์ศิริราชพยาบาล มหาวิทยาลัยมหิดล, โรงพยาบาลภูมิพลอดุลยเดช กรมแพทย์ทหารอากาศ, คณะแพทยศาสตร์วชิรพยาบาล มหาวิทยาลัยนวมินทราธิราช, โรงพยาบาลบำรุงราษฎร์ อินเตอร์เนชั่นแนล, โรงพยาบาลกรุงเทพ, และโรงพยาบาลมหาราชนครเชียงใหม่ คณะแพทยศาสตร์ มหาวิทยาลัยเชียงใหม่
การดำเนินการขอการรับรองมาตรฐานโรงพยาบาลและบริการสุขภาพขั้นก้าวหน้า (AHA) ได้เริ่มในสมัย นพ. ชุติเดช ตาบองครักษ์ ดำรงตำแหน่งเป็นผู้อำนวยการโรงพยาบาลชลบุรี จากการที่มีโรงพยาบาลที่มีศักยภาพสูงในพื้นที่ภาคตะวันออก เช่น โรงพยาบาลสมเด็จพระนางเจ้าสิริกิติ์ กรมแพทย์ทหารเรือ, โรงพยาบาลสมเด็จพระบรมราชเวที ณ ศรีราชา สภากาชาดไทย และโรงพยาบาลมหาวิทยาลัยบูรพา คณะแพทยศาสตร์ มหาวิทยาลัยบูรพา
==ศูนย์แพทยศาสตรศึกษาชั้นคลินิก==
==ดูเพิ่ม==
โรงพยาบาลและสถาบันร่วมผลิตแพทย์แห่งคณะแพทยศาสตร์ จุฬาลงกรณ์มหาวิทยาลัย
*โรงพยาบาลจุฬาลงกรณ์ สภากาชาดไทย เขตปทุมวัน กรุงเทพมหานคร
*โรงพยาบาลภูมิพลอดุลยเดช กรมแพทย์ทหารอากาศ เขตสายไหม กรุงเทพมหานคร
*โรงพยาบาลสมเด็จพระบรมราชเทวี ณ ศรีราชา สภากาชาดไทย อำเภอศรีราชา จังหวัดชลบุรี
*โรงพยาบาลพระปกเกล้า สำนักงานปลัดกระทรวงสาธารณสุข อำเภอเมืองจันทบุรี จังหวัดจันทบุรี
โรงเรียนแพทย์และสถาบันร่วมผลิตแพทย์แห่งอื่นที่ตั้งในจังหวัดชลบุรี
*โรงพยาบาลมหาวิทยาลัยบูรพา คณะแพทยศาสตร์ มหาวิทยาลัยบูรพา อำเภอเมืองชลบุรี
*โรงพยาบาลสมเด็จพระนางเจ้าสิริกิติ์ กรมแพทย์ทหารเรือ คณะแพทยศาสตร์ มหาวิทยาลัยบูรพา อำเภอสัตหีบ
== อ้างอิง ==
== แหล่งข้อมูลอื่น ==
โรงพยาบาลชลบุรี 
สำนักงานบริหารโครงการร่วมผลิตแพทย์เพิ่มเพื่อชาวชนบท
คณะแพทยศาสตร์ จุฬาลงกรณ์มหาวิทยาลัย
ระบบรายงานทรัพยากรสาธารณสุข 
คณะแพทยศาสตร์ จุฬาลงกรณ์มหาวิทยาลัย
โรงพยาบาลศูนย์ในประเทศไทย
โรงพยาบาลในอำเภอเมืองชลบุรี
ศูนย์แพทยศาสตรศึกษาชั้นคลินิก
อาร์มา

อาร์มา (Armagh, ; Ard Mhacha, , "ที่สูงแห่ง [เทพี] มาคา") เป็นเมืองประจำเทศมณฑลอาร์มาและเป็นนครแห่งหนึ่งในไอร์แลนด์เหนือ อาร์มาถือเป็นเมืองหลวงทางศาสนาของไอร์แลนด์ โดยเป็นที่ตั้งของสำนักบาทหลวงอาร์มาและเจ้าคณะแห่งออลไอร์แลนด์ ทั้งนิกายโรมันคาทอลิกและเชิร์ชออฟไอร์แลนด์ ในสมัยโบราณ บริเวณใกล้กับอนุสรณ์สถานนาวานฟอร์ต เคยเป็นสถานที่จัดพิธีกรรมนอกศาสนา และเป็นศูนย์กลางหลวงที่ยิ่งใหญ่ของแกลิกไอร์แลนด์ ในปัจจุบัน อาร์มาเป็นที่ตั้งของอาสนวิหารสองแห่งซึ่งทั้งคู่ตั้งชื่อตามนักบุญแพทริก และหอดูดาวอาร์มา นอกจากนี้ นครยังเป็นที่รู้จักในด้านสถาปัตยกรรมจอร์เจียน
แม้ว่าจะถูกจัดให้เป็นเมืองขนาดกลาง แต่อาร์มาก็ได้รับการจัดตั้งให้เป็นนครของไอร์แลนด์ใน ค.ศ. 1994 และเป็นนครที่มีขุนนางเป็นนายกเทศมนตรีใน ค.ศ. 2012 จากการสำมะโนครัวปี 2011 อาร์มามีประชากร 14,777 คน ทำให้อาร์มาเป็นนครที่มีประชากรน้อยที่สุดในไอร์แลนด์ และเป็นนครที่มีประชากรน้อยที่สุดเป็นอันดับที่ห้าของสหราชอาณาจักร
== อ้างอิง ==
== แหล่งข้อมูลอื่น ==
Visit Armagh
Online Guide to Armagh City
เมืองในไอร์แลนด์เหนือ
นครในสหราชอาณาจักร
ไมค์ทองคำ 3 ฤดู

ไมค์ทองคำ 3 ฤดู เป็นรายการประกวดร้องเพลงลูกทุ่ง&nbsp;ไม่จำกัดเพศและอายุ การศึกษา และอาชีพ ในรอบ 3 ฤดู ตั้งแต่ ฤดูร้อน,ฤดูหนาว และฤดูฝน ของ&nbsp;บริษัท เวิร์คพอยท์ เอ็นเทอร์เทนเมนท์ จำกัด (มหาชน)&nbsp;ออกอากาศทางช่องเวิร์คพอยท์&nbsp;หมายเลข 23 ออกอากาศวันเสาร์ ตั้งแต่เวลา 18.00-20.00 น. เริ่มออกอากาศครั้งแรกเมื่อวันที่&nbsp;18 มกราคม&nbsp;พ.ศ. 2563
== รูปแบบและกติกาการแข่งขัน ==
รายการเริ่มต้นโดยการรับสมัครผู้เข้าแข่งจากทั่วประเทศไทย โดยแบ่งออกเป็น 4 ช่วงในแต่ละภาค ได้แก่ ภาคกลาง ภาคอีสาน ภาคเหนือ และภาคใต้ โดยการคัดเลือก กรรมการสามคน คือ สลา คุณวุฒิ, สุนารี ราชสีมา และ บำเรอ ผ่องอินทรกุล จะเป็นผู้วิจารณ์และตัดสิน ผู้ผ่านการคัดเลือกจากแต่ละภาคเข้าร่วมแข่งขันร้องเพลง และแข่งขันกันอีกรอบเพื่อหาตัวแทน 16 คน มาแข่งในรอบสุดท้าย จนได้ผู้ชนะเลิศ รอบสุดท้ายการแข่งขันจะเป็นการประกวดร้องเพลงตาม รูปแบบเพลงที่กำหนด หลังสิ้นสุดการร้อง กรรมการจะวิจารณ์การร้อง รวมถึงการแสดงที่ผ่านมา ให้ผู้ชมทางบ้านทั้งประเทศส่งคะแนนเข้ามาผ่านทาง SMS เพื่อโหวต
== พิธีกรและกรรมการ ==
ช่วงที่เป็นพิธีกร
ช่วงที่เป็นกรรมการ
== ฤดูกาลและทำเนียบแชมป์ ==
== รอบชิงชนะเลิศ (ออกอากาศวันที่ 21 พฤศจิกายน 2563) ==
รอบชิงชนะเลิศ รอบแชมป์ "ไมค์ทองคำ3ฤดู" (ออกอากาศวันที่ 21 พฤศจิกายน 63)
โชว์พิเศษ เพลงหัวใจไมค์ทองคำ จ่อย รวมมิตร, พันธ์ จักรพันธ์, เต้ย จักริน, ป๊อปปี้ ปรัชญาลักษณ์, ซัน วงศธร, ฟอร์ม ชลพิพรรธณ์, หมิว เขมจิรา และ แชมป์ทั้ง3ฤดู
**หมายเหตุกรรมการทั้ง3ท่านมีคนละ 100 คะแนน รวมเป็น300 คะแนน
== อ้างอิง ==
http://th-th.facebook.com/Goldenmictv เฟซบุ๊ครายการ ไมค์ทองคำ 3 ฤดู
รายการโทรทัศน์ไทย
เวิร์คพอยท์ เอ็นเทอร์เทนเมนท์
รายการโทรทัศน์ช่องเวิร์คพอยท์ทีวี
รายการประกวดร้องเพลง
เพลงลูกทุ่ง
หมายเหตุ : งดถ่ายทอดสด เนื่องจากมีสถานการณ์โควิด 19 ส่งผลทำให้มาตัดสินที่กรรมการ
หลี่ เติงฮุย

หลี่ เติงฮุย (15 มกราคม พ.ศ. 2465 – 30 กรกฎาคม พ.ศ. 2563) เป็นรัฐบุรุษชาวไต้หวัน อดีตประธานาธิบดีแห่งสาธารณรัฐจีนและอดีตประธานพรรคก๊กมินตั๋ง(พรรคชาตินิยมจีน) ตั้งแต่ปี พ.ศ. 2531 ถึง 2543 เป็นประธานาธิบดีแห่งสาธารณรัฐจีนคนแรกที่เกิดในไต้หวัน
ในช่วงที่เขาดำรงตำแหน่งประธานาธิบดี หลี่ได้สั่งให้ยกเลิกกฏอัยการศึก ทำให้เป็นประชาธิปไตยแบบเต็มรูปแบบของสาธารณรัฐจีน สนับสนุนขบวนการท้องถิ่นไต้หวัน (Taiwanese localization movement) และนำนโยบายการต่างประเทศที่มีความทะเยอทะยานที่จะเป็นพันธมิตรทั่วโลก หลี่ เติงฮุย ยังมีบทบาทสำคัญในช่วงเหตุการณ์การประท้วงที่จัตุรัสเทียนอันเหมิน พ.ศ. 2532 อีกด้วย
ภายหลังการลงจากตำแหน่ง หลี่ได้ถูกขับออกจากพรรคก๊กมินตั๋ง จากบทบาทของเขาในการก่อตั้งสหภาพเอกภาพไต้หวัน (TSU) ที่มีความต้องการที่จะเป็นอิสระ ซึ่งสหภาพเป็นส่วนหนึ่งของพันธมิตรฟั่นลวี่ (Pan-Green Coalition) ร่วมกับ พรรคประชาธิปไตยก้าวหน้า (DPP) ของไต้หวัน หลี่ได้รับการนับถือว่าเป็น"ผู้นำทางจิตวิญญาณ"ของสหภาพเอกภาพไต้หวัน และเปิดรับผู้สมัครสมาชิกสภาจากพรรคก๊กมินตั๋งที่พลาดการเลือกตั้งมาทำงานร่วมกัน หลี่ได้เปิดเผยอย่างตรงไปตรงมาในการสนับสนุนการประกาศเอกราชของไต้หวันจากจีน
หลี่เสียชีวิตเมื่ออายุ 97 ปี 197 วัน เป็นอดีตประธานาธิบดีไต้หวันที่มีอายุมากที่สุดในขณะที่มีชีวิตอยู่ และเป็นประธานาธิบดีแห่งสาธารณรัฐจีนที่มีชีวิตยืนยาวที่สุดเป็นอันดับสองรองลงจาก กู้ เหวยจวิน (Wellington Koo) ที่เสียชีวิตขณะมีอายุ 97 ปี 289 วัน
== อ้างอิง ==
 
นักการเมืองไต้หวัน
ประธานาธิบดีสาธารณรัฐจีน
รองประธานาธิบดีแห่งสาธารณรัฐจีน
ผู้นำในสงครามเย็น
บุคคลจากซินเป่ย์
ศิษย์เก่าจากมหาวิทยาลัยแห่งชาติไต้หวัน
ศิษย์เก่าจากมหาวิทยาลัยไอโอวาสเตต
ศิษย์เก่าจากมหาวิทยาลัยคอร์เนล
อุทยานแห่งชาติน้ำตกห้วยยาง

อุทยานแห่งชาติน้ำตกห้วยยาง เป็นอุทยานแห่งชาติที่ตั้งอยู่ในอำเภอทับสะแกและอำเภอบางสะพานของจังหวัดประจวบคีรีขันธ์ในประเทศไทย มีพื้นที่ 158.43 ตารางกิโลเมตร ได้รับการจัดตั้งเป็นอุทยานแห่งชาติใน พ.ศ. 2534 เขตอุทยานเป็นที่ตั้งของหน่วยพิทักษ์อุทยานแห่งชาติที่ หย.1 (เขาล้าน) และหน่วยพิทักษ์อุทยานแห่งชาติที่ หย.2 (ขาอ่อน)
== ประวัติ ==
ใน พ.ศ. 2530 กรมป่าไม้ได้รับแจ้งว่าในเขตป่าสงวนแห่งชาติป่าทับสะแก มีน้ำตก 2 แห่งซึ่งสมควรจัดตั้งเป็นวนอุทยาน จึงได้ให้เจ้าหน้าที่หน่วยป้องกันรักษาป่าที่ ปจ.3 (ทับสะแก) ออกไปสำรวจ ปรากฏว่า พื้นที่ดังกล่าวมีน้ำตกขาอ่อน (ทับมอญ) และน้ำตกห้วยหินดาด เหมาะสมจัดตั้งเป็นวนอุทยาน ผู้อำนวยการกองอุทยานแห่งชาติจึงเสนอกรมป่าไม้เห็นควรจัดตั้งเป็นอุทยานแห่งชาติ ต่อมากองอุทยานแห่งชาติได้ให้หัวหน้าวนอุทยานน้ำตกห้วยยางทำการสำรวจบริเวณน้ำตกทั้ง 2 แห่ง ต่อมาในช่วงกลางปี 2531 ได้มีข้อเสนอให้สำรวจพื้นที่หาดวนกรเพื่อผนวกเป็นอุทยานแห่งชาติด้วย และใน พ.ศ. 2532 ได้ผนวกป่าวังด้วนและป่าห้วยยาง (หาดวนกร) เข้ากับพื้นที่ทั้งหมดจัดตั้งเป็นอุทยานแห่งชาติน้ำตกห้วยยาง และใน พ.ศ. 2534 ได้รับการจัดตั้งให้เป็นอุทยานแห่งชาติตามประกาศในราชกิจจานุเบกษา
อุทยานแห่งชาติน้ำตกห้วยยาง ได้รับรางวัลอุทยานแห่งชาติสีเขียว (Green National Parks) ระดับทอง (ดีเยี่ยม) ประจำปี 2563
== ภูมิประเทศ ==
ตั้งอยู่บนเทือกเขาตะนาวศรี โดยมียอดเขาหลวงเป็นยอดเขาที่สูงที่สุด และยังเป็นสถานที่ที่พบปูเจ้าฟ้าอีกด้วย ป่าที่พบเป็นป่าเบญจพรรณ ป่าดิบเขา และป่าดิบแล้ง ลักษณะดินเป็นดินร่วนปนทราย และหินเป็นหินแกรนิตและหินลูกรัง นอกจากนี้ เขตอุทยานเป็นพื้นที่ให้กำเนิดต้นน้ำหลายสาย ได้แก่ คลองอ่างทอง คลองแก่ง คลองทับสะแก คลองจะกระ คลองไข่เน่า คลองตาเกล็ด คลองห้วยยาง คลองห้วยมา และคลองหินจวง
== จุดท่องเที่ยว ==
น้ำตกเขาล้าน เป็นน้ำตก 5 ชั้น บางชั้นมีแอ่งน้ำที่สามารถลงเล่นได้
น้ำตกขาอ่อน (ทับมอญ) เป็นน้ำตกขนาดเล็ก 9 ชั้น มีความสูงเกินกว่า 10 เมตร มีแอ่งน้ำตามชั้น สภาพทางเดินขึ้นน้ำตกค่อนข้างชุ่มชื้น
น้ำตกห้วยยาง เป็นน้ำตกที่ไหลลงจากยอดเขาหลวง มีทั้งหมด 7 ชั้น โดยในชั้นที่ 4 มีทางแยกขึ้นสู่จุดชมดวงอาทิตย์ขึ้น ส่วนในชั้นที่ 5 มองเห็นสายน้ำตกจากหน้าผาสูงประมาณ 15 เมตร
ยอดเขาหลวง เป็นจุดที่สูงที่สุดในอุทยาน และเป็นแนวเขตธรรมชาติที่ใช้แบ่งเขตประเทศไทยและประเทศพม่า
== อ้างอิง ==
== แหล่งข้อมูลอื่น ==
อุทยานแห่งชาติน้ำตกห้วยยาง จากสำนักอุทยานแห่งชาติ
น้ำตกห้วยยาง
อำเภอทับสะแก
อำเภอบางสะพาน
อุทยานแห่งชาติลำคลองงู

อุทยานแห่งชาติลำคลองงู เป็นอุทยานแห่งชาติที่ตั้งอยู่ในอำเภอทองผาภูมิของจังหวัดกาญจนบุรีในประเทศไทย มีพื้นที่ 672.77 ตารางกิโลเมตร ได้รับการจัดตั้งเป็นอุทยานแห่งชาติใน พ.ศ. 2552 ในเขตอุทยานมีหน่วยพิทักษ์อุทยานแห่งชาติทั้งหมด 9 หน่วย
== ประวัติ ==
กรมป่าไม้ได้รับข้อเสนอจากสโมสรโรตารีทองผาภูมิให้จัดตั้งพื้นที่ป่าสงวนแห่งชาติป่าเขาพระฤๅษีบ่อแร่แปลง 2 เป็นอุทยานแห่งชาติ เมื่อกรมป่าไม้พิจารณาแล้ว จึงจัดตั้งพื้นที่ป่าดังกล่าวให้เป็นอุทยานแห่งชาติตามพระราชบัญญัติอุทยานแห่งชาติ พ.ศ. 2504 ต่อมาใน พ.ศ. 2543 ได้มีข้อเสนอให้ดึงพื้นที่ที่จะส่งผลกระทบต่อการจัดตั้งอุทยานแห่งชาติ ออกจากพื้นที่เตรียมประกาศเป็นอุทยานแห่งชาติลำคลองงู และในวันที่ 25 ธันวาคม พ.ศ. 2552 อุทยานแห่งชาติลำคลองงูได้รับการประกาศจัดตั้งเป็นอุทยานแห่งชาติลำดับที่ 123 ของประเทศไทย
== ภูมิศาสตร์ ==
ภูมิประเทศเป็นเทือกเขาสลับซับซ้อนวางตัวในทิศเหนือ-ใต้ โดยเป็นส่วนหนึ่งของเทือกเขาตะนาวศรี ภูมิอากาศมีอากาศร้อนจัดในฤดูร้อน และหนาวจัดในฤดูหนาว เนื่องจากสภาพพื้นที่เป็นหุบเขาสลับซับซ้อน และเป็นเขตเงาฝน
ป่าไม้ในเขตอุทยานเป็นป่าเบญจพรรณและป่าดิบแล้ง และเป็นผืนป่าเดียวกันกับเขตรักษาพันธุ์สัตว์ป่าทุ่งใหญ่นเรศวร สัตว์ป่าในเขตอุทยานมีจำนวนลดลงเพราะชาวบ้านได้บุกรุกพื้นที่และถางป่าเพื่อเป็นแหล่งอาศัยและเพาะปลูก
== จุดท่องเที่ยว ==
น้ำตก
น้ำตกนางครวญ เป็นน้ำตก 4 ชั้น ความสูง 50-60 เมตร มีต้นกำเนิดจากลำห้วย 2 สาย คือ ห้วยทองผาภูมิและห้วยชะอี้
น้ำตกองธิ เป็นน้ำตกขนาดเล็ก 1 ชั้น
น้ำตกคลิตี้ เป็นน้ำตกหินปูนซึ่งในบางช่วงมีแอ่งน้ำขนาดใหญ่
น้ำตกผาม่าน เป็นน้ำตกขนาดเล็ก 2 ชั้น ชั้นล่างสูง 15 เมตร ชั้นบนสูง 70 เมตร
น้ำตกผาเขียว เป็นน้ำตกสูงประมาณ 20 เมตร มีแอ่งน้ำที่สามารถลงเล่นได้ ต้นน้ำมาจากป่าเขาพระฤๅษีบ่อแร่ และสายน้ำที่ไหลลงจากน้ำตกแห่งนี้จะไหลลงสู่แม่น้ำแควน้อยต่อไป
ถ้ำ
ถ้ำนกนางแอ่น มีม่านหินย้อยขนาดใหญ่ และยังเป็นที่อยู่อาศัยของนกนางแอ่น
ถ้ำเวิลด์คัพ มีสถาปัตยกรรมหินปูนสวยงามคล้ายกับถ้วยฟุตบอลโลก
ถ้ำน้ำตก มีแสงระยิบระยับอันเกิดจากผลึกแคลไซต์
ถ้ำทิพุเชะ เป็นถ้ำน้ำลอดขนาดใหญ่ ยาวประมาณ 1 กิโลเมตร ถือเป็น "ถ้ำเป็น" เพราะยังเกิดหินงอกหินย้อย และสถาปัตยกรรมหินปูนอื่น ๆ
ถ้ำเสาหิน มีเสาหินงอกขนาดใหญ่สูง 62.5 เมตร
== อ้างอิง ==
== แหล่งข้อมูลอื่น ==
สำนักอุทยานแห่งชาติ: อุทยานแห่งชาติลำคลองงู
ลำคลองงู
อำเภอทองผาภูมิ